जुलूस निकाल जामा में जुटे नमाजी
ईद मिलादुन्नबी का पर्व शहर समेत अंचल में गुरुवार को हर्षोल्लास से मनाया गया। शहर में मुस्लिम समाज की ओर से जुलूस ए मोहम्मदी का आयोजन किया गया। जुलूस में शामिल रंग-बिरंगे पारंपरिक पोशाकों के साथ रंगीन झंडे थामे बच्चे आकर्षण का केंद्र रहे। पर्व के मौके पर शहर की मस्जिदों के अलावा प्रमुख चौक-चौराहों और आम रास्तों को रंगीन रोशनियों और आकर्षक साज-सज्जा कर सजाया गया था।
जामा मस्जिद के सामने से गुरुवार सुबह 9 बजे समाज की ओर से जुलूस ए मोहम्मदी निकाला गया। जुलूस शीतलापारा, संजय नगर, माहुरबंदपारा मुख्य मार्ग होते हुए नया बस स्टैंड से होकर जामा मस्जिद लौटा। जुलूस का जगह-जगह समाज के लोगों ने स्वागत करते हुए शर्बत, फल, केक व मिठाइयां बांटी। जुलूस के जामा मस्जिद पहुंचने पर इमाम हाजी शाकिर अहमद ने परचम कुशाई की रस्म अदा की। इस मौके पर देश में शांति-अमन और देशवासियों में भाईचारा के लिए दुआ की गई।
इसी कड़ी में संजय नगर अमीने शरीअत मस्जिद में भी परचम कुशाई हुई। कार्यक्रमों में अंजुमन इस्लामिया कमेटी के सदर हाजी मो. फारूक, हाजी गुलाम मुस्तफा, हाजी माबूद अली, यंग मुस्लिम कमेटी के मकबूल खान, मो. फिरोज, वहीद खान आदि शामिल हुए।
नात स्पर्धा में गुंजा सिब्तैन रजा
अंजुमन इस्लामिया कमेटी की आेर से बच्चों के लिए 22 दिसंबर की रात जामा मस्जिद में नात स्पर्धा का आयोजन किया गया। इस में बड़ी संख्या में बच्चों ने हिस्सा लिया। अधिकांश बच्चों ने अमीने शरीयत हजरत सिब्तैन रजा खां को लेकर ही नात पढ़ा। प्रतियोगिता में 4 से 6 साल के बच्चों में प्रथम अनिशा बानो, द्वितीय फौजिया बानो, तृतीय सादिया बानो रही।
लड़कों में प्रथम सैय्यद अब्दुल्ला, द्वितीय सिब्तैन रजा, तृतीय सैय्यद अब्दुल एजाज रहे। 7 से 9 साल बालिका वर्ग में प्रथम फरहीन बानो, द्वितीय अनिशा गोरी, तृतीय आरिफा बानो और लड़कों में प्रथम अब्दुल्ला गौरी, द्वितीय मो. सलमान, तृतीय इशरत रजा रहे। वहीं 10 से 12 साल वर्ग में प्रथम नफीसा बानो, द्वितीय मिस्फा मोहम्मदी, तृतीय फरहद बानो और लड़कों में प्रथम मो. मुखलीस, द्वितीय मो. तौफीक व तृतीय सैय्यद मो. अली रहे।
जामा मस्जिद में मुए मुबारक की जियारत
जश्न ए ईद मिलादुन्नबी पर जामा मस्जिद में मुए मुबारक की जियारत कराई गई। इसमें सुबह से जोहर की नमाज के पहले तक समाज के पुरूषों को और जोहर की नमाज के बाद से अस्र की नमाज के पहले तक महिलाओं को जियारत कराई गई।
तड़के शुरू हुए कार्यक्रम
पर्व के अवसर पर मुस्लिम समाज की ओर से विविध आयोजन कराए गए। इसमें 24 दिसंबर की सुबह 4 बजे से जामा मस्जिद में जिक्र ए रसूल शुरू हुआ। इसके बाद सुबह 5.20 बजे जामा मस्जिद में फातेहा कराई गई। इन कार्यक्रमों में भी बड़ी संख्या में मुस्लिम समाज के लोगों ने शिरकत की।
जवाहर वार्ड की महिला कमेटी ने कराया लंगर
जवाहर वार्ड की मुस्लिम महिला कमेटी ने कुरानख्वानी और फातेहा का आयोजन किया। गुरुवार की शाम वार्ड में लंगर का आयोजन कराया गया। कार्यक्रम में अख्तरी बेगम, तबस्सुम परवीन, अजीजा परवीन, जरीना बेगम, जरीना परवीन आदि शामिल हुईं।
बाहरवीं शरीफ का नियाज 29 दिसंबर को होगा
अंजुमन इस्लामिया कमेटी कांकेर की ओर से बाहरवीं शरीफ का नियाज 29 दिसंबर को मेमन जमात खाना में रखा गया है। इस दौरान अस्र की नमाज के बाद फातेहा होगी। इसके बाद शाम 5 बजे से 7.30 बजे तक नियाज तकसीम किया जाएगा।
मस्जिदों के अलावा शहर के चौक-चौराहों और रास्तों पर की गई आकर्षक साज-सज्जा
कांकेर. ईद मिलादुन्नबी के मौके पर परचम कुसाई के लिए जामा मस्जिद के सामने जमा हुए मुस्लिम समाज के लोग।
hin_Deva hin_Deva hin_Deva bho_Deva bho_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva